যে কোম্পানির নাম করে স্টিং অপারেশন চালান ম্যাথু স্যামুয়েল, সেই কোম্পানির কোনও অস্তিত্বই নেই। কলকাতা পুলিসকে এমনটাই রিপোর্ট দিল রেজিস্ট্রার অফ কোম্পানিজ।
 ওয়েব ডেস্ক: যে কোম্পানির নাম করে স্টিং অপারেশন চালান ম্যাথু স্যামুয়েল, সেই কোম্পানির কোনও অস্তিত্বই নেই। কলকাতা পুলিসকে এমনটাই রিপোর্ট দিল রেজিস্ট্রার অফ কোম্পানিজ। যদিও কলকাতা পুলিসের দাবি, ইমপেক্স কন্সালটেন্সি সলিউশন নামে ওই সংস্থার নামে ব্যাঙ্ক অ্যাকাউন্ট রয়েছে। কোটি টাকার লেনদেনও হয়েছে ওই কোম্পানির নামে। আর এই তথ্যই তদন্তে হাতিয়ার করতে চাইছেন কলকাতা পুলিসের গোয়েন্দারা। তবে স্টিং অপারেশন জনস্বার্থে হলে সাংবাদিকের পরিচয় গোপন করাকে মান্যতা দিয়েছে সুপ্রিম কোর্ট।  কিন্তু কলকাতা পুলিসের দাবি,  কোম্পানি যদি ভুয়োই হয়, তাহলে সেই কোম্পানির নামে এত টাকা লেনদেন হল কেন? পুলিসের দাবি, ওই ভুয়ো কোম্পানির নামে নথি তৈরি করে বিভিন্ন ক্ষেত্রে তা কাজে লাগান নারদ কর্তা।